ai4bharat/Pralekha huggingface dataset:
وزارت خزانہ
مالی شمولیت اور پیداواری فوائد کے قابل بنانے والے ڈیجیٹل پبلک انفراسٹرکچر پر بین الاقوامی سیمینار كا نئی دہلی میں اہتمام
سیمینار میں ڈیجیٹل پبلک انفراسٹرکچر  کے میدان میں ہندوستان کی قیادت اور جامع اقتصادی ترقی کو فروغ دینے کے عزم کا مظاہرہ
حكومتِ ہند كی وزارت خزانہ كے اقتصادی امور کے محکمے نے بین الاقوامی مالیاتی فنڈ  کے ایشیا اور پیسیفک ڈیپارٹمنٹ  کے تعاون سے اور آءی ایم ایف ساوتھ ایشیا ریجنل ٹریننگ اینڈ ٹیكنیكل ایسِسٹینس سنٹر  کے تعاون سے آج نئی دہلی میں مالیاتی شمولیت اور پیداواری فوائد کے لیے قابل بنانے والے ڈیجیٹل پبلک انفراسٹرکچر  پر بین الاقوامی سیمینار كی میزبانی كی۔ ہائبرڈ ایونٹ سے سکریٹری ، وزارت خزانہ، حکومت ہند، چیف اکنامک ایڈوائزر، حکومت ہند نے خطابات كئے۔ آئی ایم ایف اور ورلڈ بینک کے سینئر ماہرین ذاتی طور پر شامل ہو رہے ہیں اور ایشیا، افریقہ اور مشرق وسطیٰ کے 100 سے زائد ممالک کے نمائندے روایتی طور پر حصہ لے رہے ہیں۔ اس سیمینار نے ساتھیوں كی تعلیم کو فروغ دینے، عالمی بہترین طریقوں کا اشتراك كرنے اور مالی شمولیت اور پیداواری صلاحیت کو آگے بڑھانے میں ڈیجیٹل پبلک انفراسٹرکچر کی صلاحیت کو بروئے کار لانے میں تعاون کو فروغ دینے کے لیے ایک پلیٹ فارم کے طور پر کام کیا۔
بین الاقوامی مالیاتی فنڈ  نے انڈیا اسٹیک کو عالمی معیار کے ڈیجیٹل پبلک انفراسٹرکچر کے طور پر تیار کرنے میں ہندوستان کے شاندار سفر کا ایک جامع جائزہ پیش کیا جس نے نہ صرف ہندوستان میں ڈیجیٹل منظر نامے کو تبدیل کیا ہے بلکہ دنیا بھر میں ڈیجیٹل تبدیلی کے لیے طاقتور اسباق بھی پیش کرتا ہے۔
آئی ایم ایف کے پیپر میں "فوائد کو جمع کرنا: ہندوستان کے ڈیجیٹل سفر سے سبق"خاص طور پر عالمی وبا كوویڈ-19 کے دوران 87 فیصد سے زیادہ غریب گھرانوں تک مؤثر طریقے سے پہنچنے اور ڈیجیٹل ذرائع سے ضروری خدمات فراہم کرنے کی ہندوستان کی صلاحیت کو اجاگر کرنے کے لیے ہندوستان کے براہ راست فائدہ کی منتقلی کے طریقہ کار کی تعریف کی گءی۔
عالمی بینک نے سیمینار میں ڈیجیٹل پبلک انفراسٹرکچر کے ذریعے مالیاتی شمولیت اور پیداواری صلاحیت کو آگے بڑھانے کے لیے جی 20 پالیسی کی سفارشات پیش کیں۔ ان سفارشات کی حال ہی میں نئی دہلی میں جی 20 لیڈروں کی سربراہی کانفرنس میں توثیق کی گئی۔ یہ سفارشات ممالک کے لیے قابل عمل بصیرت اور حسب ضرورت حکمت عملی فراہم کرتی ہیں تاکہ مالی شمولیت کے حصول اور اقتصادی ترقی کو فروغ دینے میں ڈی پی آءیز کی صلاحیت کو بہتر بنایا جا سکے۔
سکریٹری  نے ہندوستان کے ڈیجیٹل سفر كی بصیرت کا اشتراک کیا اور ڈیجیٹل اور مالیاتی شمولیت کی تكمیل میں ڈیجیٹل پبلک انفراسٹرکچر کے اہم کردار پر زور دیا جو آسان، توسیع پذیر، اور پائیدار حل کے طور پر منقسم ہے، جس میں اس بات کو یقینی بناتے ہوئے کہ ڈیجیٹل دور میں کوئی بھی پیچھے نہ رہ جائے مؤثر طریقے سے آخری میل تک رساءی ہے۔ چیف اکنامک ایڈوائزر نے نالج شیئرنگ، کیپیسٹی بلڈنگ اور ڈی پی آئیز کے کراس بارڈر لنکیج کے ذریعے ڈی پی آئی کو ترقی دینے کے آگے کے راستے پر تبادلہ خیال کیا۔
سیمینار میں صنعت کے ماہرین، مسٹر نتن کامتھ، چیف ایگزیکٹو آفیسر، زیرودھا اور ڈاکٹر پرمود ورما، چیف ٹیکنالوجی آفیسر، ایک سٹیپ فاؤنڈیشن کے درمیان بات چیت بھی ہوئی۔ ان کی بصیرت ڈی پی آءیز کو اپنانے کے ذریعے جدت، مسابقت اور مالی شمولیت کے راستے پر روشنی ڈالتی ہے۔
ڈیجیٹل پبلک انفراسٹرکچر پر بین الاقوامی سیمینار سے ڈیجیٹل پبلک انفراسٹرکچر کے میدان میں ہندوستان کی قیادت اور جامع اقتصادی ترقی کو فروغ دینے کے اس کے عزم کا اظہار ہوا۔ اس تقریب سے بین الاقوامی تعاون اور علم کے تبادلے کے لیے ایک پلیٹ فارم کے طور پر کام کیا اور پائیدار ترقی کے لیے ڈی پی آئیز کو استعمال کرنے کے عالمی ایجنڈے کو فروغ ملا۔
شمال مشرقی ریاستوں کی ترقی کی وزارت
شمال مشرقی خطے کی ترقی کی وزارت اور یو این ڈی پی کے درمیان مفاہمت نامے پر دستخط
وزیر اعظم کی خاص توجہ شمال مشرقی خطے میں سماجی اور بنیادی ڈھانچے کی کنکٹوٹی کے فروغ پر مرکوز ہے: جناب بی ایل ورما
بائیس اگست 2023 کو شمال مشرقی خطے کی ترقی کی وزارت اور یو این ڈی پی نے شمال مشرقی خطے کی ترقی اور تعاون کی وزارت کے وزیر مملکت جناب بی ایل ورما اور یو این معاون سکریٹری جنرل اور اقوام متحدہ ترقیاتی پروگرام  کے غیر ملکی تعلقات اور مشاورت بیورو کی ڈائرکٹر محترمہ الرکا مودد کی موجودگی میں ایک مفاہمت نامےپر دستخط کئے جس کے تحت یو این ڈی پی شمال مشرقی خطے کی ترقی کی وزارت کو ایس ڈی جی کی تیزی سے ترقی میں مدد کرے گا۔ جن میں نگرانی ، گنجائش سازی، امنگوں والے اضلاع اور بلاکوں کی مدد، گورننس میں ابھرتی ہوئی ٹیکنالوجیز کے استعمال میں مدد اور اچھے طور طریقوں کو فروغ دینا شامل ہیں۔
شمال مشرقی خطے کی ترقی کے وزیر مملکت جناب بی ایل ورما نے مندوبین سے خطاب کرتے ہوئے کہا کہ وزیر اعظم نے شمال مشرقی خطے میں سماجی اور بنیادی ڈھانچے کی کنکٹوٹی پر توجہ مرکوز کی ہے اور امید ظاہر کی کہ یواین ڈی پی اس مقصد کوحاصل کرنے میں وزارت کی مدد کرے گا۔ انھوں نے کہا کہ مذکورہ وزارت نے اس خطے میں بنیادی ڈھانچے کنکٹوٹی، صحت، تعلیم، آب وہوا میں تبدیلی اور اقتصادی ترقی کی جانب اہم کام کئے ہیں تاکہ یہاں کے عوام کی زندگی کی کایا پلٹ ہوسکے۔
وزیر مملکت نے یہ بھی کہا کہ شمال مشرقی خطہ ڈسٹرکٹ ایس ڈی جی انڈیکس نے فلیگ شپ پی ایم ڈی ای وی ۔ آئی این ای اسکیم میں مدد دی ہے۔
محترمہ الرکا مودد نے حکومت ہند کی جانب سے شمال مشرقی خطے کی ترقی کی کوششوں کو سراہا۔ انھوں نے کہا کہ یو این ڈی پی کو شمال مشرقی خطے کی ترقی کی وزارت کے ساتھ یہ مفاہمت نامہ کرنے کا اعزاز حاصل ہوا ہے۔ انھوں نے کہا کہ ہم لوگ تکنیکی مدد فراہم کرکے قومی اور ذیلی کوششوں میں تعاون کا عہد کئے ہوئے ہیں۔
وزیراعظم کا دفتر
وزیراعظم نے پی ایس ایل وی سی 53 کے ذریعہ خلاء میں ہندوستانی اسٹارٹ اپ کے دو پے لوڈس کی کامیاب لانچنگ کے لئے ان اسپیس ای اوراسرو کو مبارکباد پیش کی ہے
وزیر اعظم جناب نریندرمودی نے پی ایس ایل وی سی 53 مشن کے ذریعہ خلاء میں ہندوستانی اسٹارٹ اپ کے دو پے لوڈس کی کامیاب لانچنگ کے لئے ان اسپیس ای اور اسرو کو مبارکباد پیش کی ہے۔
ایک ٹویٹ میں وزیر اعظم نے کہا:
‘‘پی ایس ایل وی سی 53 مشن نے خلاء میں ہندوستانی اسٹارٹ اپ کے دو پے لوڈس کی لانچنگ کرکے ایک نیا سنگ میل حاصل کیا ہے۔ یہ کارنامہ انجام دینے کے لئے INSPACeIND @ اور @isro کو مبارکباد پیش کی ہے ۔ پُر اعتماد ہوں کہ مستقبل قریب میں مزید ہندوستانی کمپنیاں خلاء میں پہنچیں گی۔
وزارت اطلاعات ونشریات
مرکزی وزیرمملکت ڈاکٹرایل مروگن کینز کا دورہ کرنے والے ہیں
اطلاعات و نشریات کے مرکزی وزیر مملکت ڈاکٹر ایل مروگن فرانس کے دورے پر روانہ ہونے والے ہیں۔ ڈاکٹر مروگن 22 سے 24 مئی 2022 تک ہونے والے کینز فلم فیسٹیول میں شرکت کے لیے ہفتہ، 21 مئی 2022 کو فرانس کے لئے روانہ ہوں گے۔
ڈاکٹر ایل مروگن، 22 مئی 2022 کو فرانس پہنچیں گے اور اس کے بعد کینز فلم فیسٹیول میں مختلف تقریبات اور میٹنگوں میں شرکت کریں گے۔
ڈاکٹر مروگن، 25 مئی 2022 کی صبح نئی دہلی پہنچیں گے۔
وزارت دفاع
نیشنل ڈیفنس فنڈ  کے ذریعے وظیفہ
نئی دہلی؍10جولائی2019؍دفاع کے وزیر مملکت جناب شری پد نائک نے جناب سنیل کمار سنگھ اور دیگر کے سوال کے تحریری جواب میں آج لوک سبھا کو بتایا کہ حکومت نیشنل ڈیفنس فنڈ  سے دفاع اور نیم فوجی دستہ کے عملہ اور سبکدوش نیز مارے گئے فوجی عملہ کے بچوں کو وظیفہ دیتی ہے۔
نیشنل ڈیفنس فنڈ کے تحت وزیر اعظیم کی وظیفہ اسکیم 07-2006سے شروع کی گئی تھی۔یہ وظیفہ ٹیکنکل اداروں میں اعلیٰ تعلیم کے ہر ایک طالب علم کو چار سال کے لئے اور میڈیکل کے طالب علم کے معاملے میں پانچ سال کے لئے دیاجاتاہے۔اسکیم میں اندراج کے لئے تعلیمی لیاقت10+2سطح پر 60 فیصد نمبرات اور ہر سال تجدید کے لئے 50 فیصد نمبرات کی ضرورت ہوگی۔اس وظیفے کی موجودہ شرح لڑکوں کے لئے ماہانہ 2500 روپے اور لڑکیوں کے لئے ماہانہ 3000 روپے ہے۔وظیفے کے تفصیلات اور بجٹ التزامات حسب ذیل ہیں:
|
|
نمبر شمار
|
|
نوڈل وزارت
|
|
تعلیمی سال  کے لئےوظیفے کی تعداد اور رقم 2000روپے؍2250 روپے لڑکے اورلڑکیوں کےمعاملے میں بالترتیب
|
|
تعلیمی سال  میں وظیفے کی تعداد اور رقم توسیع کے بعد 2500 روپے؍3000 روپے
|
|
اضافی بجٹ
|
|
|
|
|
|
وظیفے کی تعداد
|
|
سالانہ کل رقم
|
|
وظیفے کی تعداد
|
|
سالانہ کل رقم
|
|
|
|
|
|
i
|
|
دفاع
|
|
5500
|
|
14,02,50,000
|
|
5500
|
|
18,15,00,000
|
|
4,12,50,000
|
|
|
|
ii
|
|
ہوم
|
|
2000
|
|
5,10,00,000
|
|
2000
|
|
6,60,00,000
|
|
1,50,00,000
|
|
|
|
iii
|
|
ریلوے
|
|
150
|
|
38,25,000
|
|
150
|
|
49,50,000
|
|
11,25,000
|
|
|
|
iv
|
|
ریاستی پولس
|
|
موجود نہیں ہے
|
|
|
|
500
|
|
1,65,00,000
|
|
1,65,00,000
|
|
|
|
|
|
میزان
|
|
7650
|
|
19,50,75,000
|
|
8150
|
|
26,89,50,000
|
|
7,38,75,000
|
|
|
||
||
||
||
||
||
||
||
||
|
نیشنل ڈیفنس فنڈ کی رقم میں اضافہ کردیا گیا ہے۔اضافہ شدہ رقم کی تفصیلات جدول پارٹ بی میں پیش میں کی گئی ہے۔
این ڈی ایف کے ذریعے وظیفے کے طورپر ادا کی گئی کل رقم 347.50 کروڑ روپے ہیں۔ میرٹ لسٹ پر مبنی وظیفے کی تخصیص کے طورپر ریاستوں کے اعتبار سے اس کی تفصیلات نہیں رکھی گئی ہے۔ اب تک وظیفے کے طورپر ادا کی گئی کل رقم کی وزارتوں کے اعتبار سے تفصیلات حسب ذیل ہیں:
|
|
وزارتیں
|
|
رقم
|
|
وزارت دفاع
|
|
Rs. 299.73
|
|
امور داخلہ کی وزارت
|
|
Rs. 41.72
|
|
ریلویز کی وزارت
|
|
Rs. 6.05
|
|
میزان
|
|
Rs. 347.50
اسکیم میں ان ریاستی پولس عملہ کے وارڈز کو بھی شامل کیا گیا ہے، جوتعلیمی سال 20-2019 کے بعد دہشت گردی؍نکسلی حملے میں ہلاک ہوگئے ہیں۔اس زمرہ میں لڑکے ؍لڑکیوں کے لئے بالترتیب 2500 روپے ؍3000روپے کی شرح سے 500 وظیفے کے لئے 1.65کروڑ روپے کی بجٹی رقم مختص کی گئی ہیں۔ایسے وظیفے کے لئے نوڈل وزارت، وزارت امور داخلہ  ہوگی۔
م ن۔ش س۔ن ع
U: 2995
(Visitor Counter : 61
بھارت کا مسابقتی کمیشن
سی سی آئی نے کینری انویسٹمنٹس لمیٹڈ اور لنک انویسٹمنٹ ٹرسٹ II کے ذریعے ان ٹاس فرماسیوٹیکلزلمیٹڈ میں 5 فیصد سے کم حصص حاصل کرنے کی منظوری دی
نئی دہلی، 30 اپریل 2020 / بھارت کے مسابقتی کمیشن سی سی آئی نے مسابقتی قانون 2002 کی شق 31 کے تحت کینری انویسٹمنٹس لمیٹڈ اور لنک انویسٹمنٹ ٹرسٹ II، کے ذریعے انٹاس فارما سیوٹیکلز لمیٹڈ میں 5 فیصد سے کم حصص حاصل کرنے کی اجازت دی۔
مجوزہ اشتراک کا تعلق کینری انویسٹمنٹ لمیٹڈ  اور لنک انویسٹمنٹ ٹرسٹ II  کے ذریعے انٹاس فارماسیوٹیکلز لمیٹڈ  کے 5 فیصد سے کم حصص حاصل کرنے سے ہے۔
کینری ایک سرمایہ کمپنی ہے جو ماریشش میں رجسٹرڈ ہے۔ لنک II ایک پرائیویٹ ٹراسٹ ہے جو بھارت کے قوانین کے تحت بنایا گیا اور رجسٹرڈ کیا گیا ہے۔ انٹاس ایک پبلک لمیٹڈ کمپنی ہے جو بھارت کے قوانین کے تحت رجسٹرڈ ہیں۔ انٹاس کے بارے میں کہا جاتا ہے کہ یہ عالمی دوا ساز مرکبات کی مینوفیکچرنگ اور مارکیٹنگ کمپنی سے مربوط ہے۔
کمیشن نے اس اشتراک کی تجویز کو منظوری دے دی ہے جس کا انحصار کینری اور لنک II کی تجویز کردہ اصلاحات کیے جانے پر ہے۔
سی سی آئی کا تفصیلی حکم بعد میں آئے گا۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2165
(Visitor Counter : 57
وزیراعظم کا دفتر
وزیراعظم نے اوڈیشہ میں سمندری طوفان فونی سے متاثرہ علاقوں کا فضائی جائزہ لیا ، صورتحال کا جائزہ لیا
وزیراعظم نے ایک ہزار کروڑروپے مالیت کی فوری امداد کا اعلان کیا
نئیدہلی06 مئی۔وزیراعظم جناب نریندر مودی نے آج تین مئی 2019 کو ریاست میں آنے والے سمندری طوفان فونی سے پیداشدہ صورتحال کا جائزہ لینے کے لئے دورہ کیا۔انہوں نے پیپلی ،پوری ،کونارک ، نیم پاڑہ اوربھوبنیشور کا فضائی جائزہ لیا۔ گورنر پروفیسر گنیشی لال وزیراعلیٰ جناب نوین پٹنائک اور پٹرولیم اورقدرتی گیس کے مرکزی کابینہ وزیر جناب دھرمیندر پردھان بھی فضائی جائزے میں وزیر اعظم کے ہمراہ تھے۔
اس کے بعد وزیراعظم نے طوفان سے ہونے والے نقصانات اور راحت اور باز آباد کاری کے لئے کئے گئے اقدامات کے جائزے کے لئے ریاست اور مرکزی حکومت کے سینئیر افسران کی ایک میٹنگ کی ۔وزیراعظم نے ریاست کو ہر ممکن امداد کا یقین دلایا۔انہوں نے ایک ہزار کروڑروپے مالیت کی فوری امداد کا اعلان کیا ۔ یہ رقم 19 اپریل 2019 کو ریاستی سرکار کے لئے جاری کی گئی ، جو 341 کروڑروپے کی رقم کے علاوہ ہے۔ انہوں نے ایک بین وزارتی مرکزی ٹیم کے ذریعہ مددکئے جانے کے بعد مزید امدادکاوعدہ کیا۔
وزیراعظم نے اوڈیشہ کے عوام کے ساتھ پوری یگانگت کا اظہار کیا ۔انہوں نے کہا کہ مرکزی حکومت نہ صرف فوری راحت کے تئیں پوری طرح عہد بند ہے بلکہ ریاست کی تعمیر نوکو یقینی بنانے کی بھی پابند ہے۔ انہوں نے لوگوں کے جانی نقصان میں خاطر خواہ کمی لانے میں مصنوعی سیارچے سے حاصل کی گئی تصاویر اور موسم کی پیش گوئی کرنے والی جدید ترین تکنیک سمیت ٹکنالوجی کے اہم رول کو سراہا ۔انہوں نے کہا کہ تکنیکی صلاحیتوں اور انسانی ربط ضبط کے تال میل کی وجہ سے آخری کونے کے متاثرین تک بھی رسائی ممکن ہوئی ہے۔دس لاکھ سے زیادہ لوگوںکو محفوظ مقامات تک پہنچانے میں ریاستی سرکار اور بھارت کے محکمہ موسمیات کی مشترکہ کوششوں کی وجہ سے جو بالکل صحیح پیش گوئیاں کی گئیں انہیں خاص طور پر وزیر اعظم نے سراہا۔ انہوں نے عوام اور ساحلی علاقوں میں رہنے والے ماہی گیروں کے صبروتحمل کو سراہا ۔ انہوں نے مرکزی اور ریاستی سرکار کے درمیان عمدہ تال میل پر بھی اطمینان کا اظہار کیا جس سے جانی نقصان میں خاطر خواہ کمی لانے میں مدد ملی۔ وزیر اعظم نے کہا کہ وہ اس طرح کے کسی سمندری طوفان سے ہونے والے نقصانات اورتباہی کی حد کو جانتے ہیں کیونکہ وہ خود بھی ایک ساحلی ریاست کے وزیر اعلیٰ رہ چکے ہیں۔
وزیراعظم نے یقین دلایا کہ مرکزی ٹیم بنیادی ڈھانچے ، ہاؤسنگ ، ماہی گیروں اور کھیتوں کو ہوئے نقصانات کا جائزہ لینے اورریاست میں راحت فراہم کرنے کے لئے جلد ہی ریاست کا دورہ کرے گی ۔ انہوں نے ریاستی اور مرکزی حکومت کے ، بجلی ، ٹیلی مواصلات ،ریلویز کے حکام کو ہدایت دی کہ وہ خدمات کی جلد سے جلد بحالی کو یقینی بنائیں ۔ انہوں نے سڑک اور زمینی ٹرانسپورٹ کو بھی ہدایت دی کہ وہ ٹوٹی ہوئی سڑکوں کو مرمت کرنے کے لئے موثر اقدامات کریں اور اس سلسلے میں ریاست کو تمام تر امداد فراہم کریں ۔ انہوں نے ہدایت دی کہ بیمہ کمپنیوںکو چاہئے کہ وہ فصل بیمے سے متعلق کسانوں کے دعووں کے جائزے کے لئے سیلاب سے متاثرہ علاقوں کا فوری طور پر جائزہ لینے کے لئے اپنے مشاہدین کو موقع پر روانہ کریں اورانہیں جلد از جلد راحت فراہم کریں۔
وزیراعظم نے طوفان کے سبب مرنے والوں کے لواحقین کے لئے دو ،دو لاکھ روپے اور شدید زخمی ہونے والوں کے لئے پچاس پچاس ہزار روپے کی امدادی رقم کا اعلان کیا ۔وزیراعظم نے ریاست کے عوام کو یقین دلایا کہ مرکزی حکومت مصیبت کی اس گھڑی میں ان کے ساتھ شانہ بہ شانہ ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-2051
(Visitor Counter : 132
وزیراعظم کا دفتر
وزیراعظم نریندر مودی نے ڈانڈی میں نیشنل سالٹ ستیہ گرہ میموریل ملک وقوم کے نام وقف کیا
ڈانڈی میموریل مہاتما گاندھی کے آگرہ ، سوچھاگرہ اور ستیہ گرہ کا مجموعہ ہے: وزیراعظم
گرام اودے سے بھارت اودے تک ایک مشن اور ایک قابل عمل نظریہ ہے: وزیراعظم
نئیدہلی۔31؍جنوری۔وزیراعظم جناب نریندر مودی نے بابائے قوم آنجہانی مہاتما گاندھی کے یوم وفات کے موقع پر ، گجرات کے نوساری ضلع کے ڈانڈی میں واقع نیشنل سالٹ ستیہ گرہ میموریل ملک وقوم کے نام وقف کیا۔ میموریل میں انہوں نے مہاتما گاندھی اوران 80دیگر ستیہ گرہیوں کے مجسموں کی نقاب کشائی کی جنہوں نے 1930 میں تاریخی ڈانڈی سالٹ مارچ کےدوران آنجہانی مہاتماگاندھی کے ساتھ سفر کیا تھا جس میں برطانوی قانون کے خلاف سمندر کے پانی سے نمک بنائے جانے کا فیصلہ کیا گیا تھا۔ اس میموریل کی دیواروں پر 24 ایسے نقوش کندہ کیے گئے ہیں جن سے 1930 کے تاریخی نمک مارچ کے واقعات کے بارے میں معلومات حاصل ہوتی ہے۔
اس میموریل کی توانائی کی ضروریات کی تکمیل کیلئے شمسی شجر نصب کیے گئے ہیں ، وزیراعظم نے اس موقع پر میموریل کے چاروں طرف کا جائزہ لیا۔
وزیراعظم نے اس موقع پر عوامی جلسے سے خطاب میں ان تمام لوگوں کو مبارکباد دی جنہوں نے اس میموریل کیلئے اس کی تیاری میں کام کیا ہے۔ انہوں نے کہا کہ یہ میموریل ہمیں اپنے اُن عظیم مجاہدین آزادی کی یاد دلاتا ہے جنہوں نے آزادی کیلئے اپنی جانیں قربان کردی تھیں۔ جناب مودی نے مزید کہا کہ ڈانڈی میموریل دراصل مہاتما گاندھی کے آگرہ، سوچھاگرہ اور ستیہ گرہ کا روشن مجموعہ ہے اور آنے والے دنوں میں یہ یہاں آنے والے سیاحو ں کیلئے سب سے پُرکشش مرکز ہوگا۔
وزیراعظم نے کہا کہ بابائے قوم آنجہانی مہاتما گاندھی کی روایات کو آگے بڑھانے کی کوشش کرتے ہوئے ہماری سرکار نے کھادی سے وابستہ تقریباً دو ہزار اداروں کی جدید کاری کی ہے جس سے لاکھوں دستکاروں اور مزدوروں کو فائدہ پہنچا ہے۔ اب کھادی محض ایک فیشن نہیں رہ گیا بلکہ خواتین کو تفویض اختیارات کی علامت بھی بن گیا ہے۔ جس طرح سودیشی نے تحریک آزادی نے انتہائی اہم کردار ادا کیا تھااسی طرح ہتھ کرگھے غریبی کے خاتمے میں زبردست معاونت کریں گے۔ سرکار نے ہتھ کرگھوں کے فروغ کی غرض سے ہر سال 7 اگست کو یوم ہتھ کرگھا منانے کا فیصلہ کیا ہے۔
سوچھاگرہ پر گاندھی جی کے اصرار کی اہمیت کاحوالہ دیتے ہوئے وزیراعظم نے کہا ، ہم نے انہیں قدروں کو صاف ستھرے ہندوستان کیلئے اپنایا ہے ، سوچھ بھارت ابھیان کا اثر یہ ہوا ہے کہ دیہی علاقوں کی صفائی ستھرائی میں زبردست اضافہ ہوا ہے۔ جہاں سال 2014 میں دیہی علاقوں کی صفائی ستھرائی محض 38 فیصد تھی وہیں قومی جمہوری اتحاد کے برسراقتدار آنے کے بعد دیہی علاقوں کی صفائی ستھرائی 98 فیصد ہوگئی ہے۔
وزیراعظم نے کھانا بنانے کے ایندھن سے بجلی اور حفظان صحت سے مالیات خدمات تک تمام تر سہولیات دیہی علاقوں کو دستیاب کرانے کی کوششیں دوہراتے ہوئے کہا کہ یہ ہمارے ’’گرام اودے سے بھارت اودے‘‘ کے مشن اور نظریے کے عین مطابق ہے۔
واضح ہو کہ وزیراعظم نریندر مودی گجرات کے ایک روزہ دورے پر ہیں ، اس سے پہلے دن میں وزیراعظم نے سورت ہوائی اڈے کی ٹرمنل بلڈنگ کی توسیعی عمارت کا سنگ بنیاد رکھا اور سورت میں مختلف ترقیاتی پروجیکٹ کا افتتاح کیا۔ انہوں نے جدید ترین سورت کا جدیدترین رسیلا بین، سیونتی لال وینس ہاسپٹل بھی ملک وقوم کے نام وقف کیا اور سورت میں نیوانڈیا یوتھ کنکلیو سے خطاب کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-601
(Visitor Counter : 62
وزارت دفاع
ہندوستان، فرانس اور متحدہ عرب امارات کی اولین شراکت دارانہ بحری مشق
ہندوستان، فرانس اور متحدہ عرب امارات کی اولین شراکت دارانہ بحری مشق 07 جون 2023 کو خلیج عمان میں شروع ہوئی۔ ہندوستانی بحریہ کے ترکش اور فرانسیسی جہاز سرکوف دونوں ہیلی کاپٹروں، فرانسیسی رافیل طیارے اور متحدہ عرب امارات کی بحریہ کے میری ٹائم پیٹرول ایئر کرافٹ کے ساتھ مشق میں حصہ لے رہے ہیں۔
دو روز تک جاری رہنے والی یہ مشق میدانِ عمل میں وسیع بحری کارروائیوں پر مشتمل ہے۔ ان میں سرفیس وارفیئر، جس میں ٹیکٹیکل فائرنگ اور سطحی اہداف پر میزائل کی مشقیں، ہیلی کاپٹر کراس ڈیک لینڈنگ آپریشنز، ایڈوانسڈ ایئر ڈیفنس ایکسرسائز اور بورڈنگ آپریشنز شامل ہیں۔ اس مشق میں ایک دوسرے کی بہترین عملی کارروائیوں سے استفادہ کرنے کے لئے اہلکاروں کی کراس امبارکیشن بھی شامل ہوگی۔
پہلی مشق کا مقصد تینوں بحری افواج کے درمیان سہ طرفہ تعاون کا دائرہ وسیع کرنااور سمندری ماحول میں روایتی اور غیر روایتی خطرات سے نمٹنے کے لیے اقدامات اپنانے کی راہ ہموار کرنا ہے۔ یہ مشق مرکینٹائل تجارت کی حفاظت اور خطے میں کھلے سمندر میں جہاز رانی کی آزادی کو یقینی بنانے میں تعاون کو بھی فروغ دے گی۔
پیٹرولیم اور قدرتی گیس کی وزارت
پیٹرویم اور قدرتی گیس کی وزارت نے پیٹرول اور ڈیزل کی تھوک اور رٹیل مارکیٹنگ کا اختیار دینے کے رہنما خطوط کو آسان بنایا
نئی دہلی 4،اگست 2020
پیٹرولیم اور قدرتی گیس کی وزارت نے 8 نومبر 2019 کو پاس کئے گئے ریزولوشن کے تحت موٹر گاڑیوں اسپرٹ اور ہائی اسپیڈ ڈیزل کے تھوک اور رٹیل  مارکیٹنگ کا اختیار دیے جانے کے رہنما خطوط کو آسان بنایا ہے۔ اس کا مقصد ایم ایس اور ایچ ایس ڈی کی مارکیٹنگ میں پرائیویٹ سیکٹر کی شرکت کو بڑھانا ہے۔ اس میں یہ شرط رکھی گئی ہے کہ خوردہ یا تھوک مارکیٹنگ کا اختیار حاصل کرنے کی خواہشمند اکائیوں کے پاس درخواست دیتے وقت 250 کروڑ روپے اور خوردہ اور تھوک مارکیٹنگ دونوں کا اختیار پانے کے لئے 500 کروڑ روپے کی کم از کم رقم کا ہونا ضروری ہے۔ اس کے لئے درخواست وزارت کے ذریعے جاری لیٹر سیدھے بھیجے جاسکتے ہیں۔ خوردہ مارکیٹنگ کا اختیار کے لئے درخواست کرنے والی اکائی کو مارکیٹنگ کا اختیار ملنے کے بعد کم سے کم 100 خوردہ دکانیں کھولنی ہوں گی۔ اس کے ساتھ ہی وزارت نے پیٹرولیم اشیا کی مارکیٹنگ کے لئے پہلے بنائی گئی سخت پالیسی کے کئی شقوں کو آسان بنادیا ہے اور ایسے پروڈکٹس کے لئے مارکیٹنگ کا بڑا حصہ کھول دیا ہے۔ اس پالیسی میں ملک میں ٹرانسپورٹ ایندھن کی مارکیٹنگ کے سیکٹر میں انقلابی تبدیلی لانے کی صلاحیت ہے۔ مذکورہ رہنما خطوط وزارت کی ویب سائٹ پر دستیاب ہے جو اس طرح ہے۔

.
اس موضوع پر کسی بھی طرح کی جانکاری کے لئے پیٹرولیم اور قدرتی گیس کی وزارت کے لینڈ لائن نمبر +91-11-23386119/6071 
پیٹرول اور ڈیز ل کے تھوک اور خوردہ مارکیٹنگ کا اختیار پانا آسان ہوجانے سے اس سیکٹر میں نجی سیکٹر کے ساتھ ہی غیر ملکی کاروباریوں کی حصہ داری بھی بڑھائی جاسکے گی۔ یہ متبادل ایندھن کے تقسیم اور دور دراز کے علاقوں میں خوردہ نیٹ ورک کی وسعت کو تقویت دے گا اور گاہک خدمات کو بہتر بنائے گا۔
...............................................................
م ن، ح ا، ع ر
U-4321
(Visitor Counter : 170
عملے، عوامی شکایات اور پنشن کی وزارت
عملہ وتربیت کے محکمے کے ذریعہ بچو ں کی دیکھ بھال سے متعلق چھٹی کے تعلق سے اصلاحات
نئی دہلی ،26 ؍اکتوبر:مودی حکومت کے ذریعہ عملہ وتربیت کے محکمے  کے ذریعہ کی گئی کچھ اہم اصلاحات جانکاری دیتے ہوئے شمال مشرقی خطے کی ترقی  وزیراعظم کے دفتر، عملہ ،عوامی شکایات ، پنشن ، جوہری توانائی اور خلاء کے مرکز ی وزیرمملکت ڈاکٹرجتیندرسنگھ نے آج کہاکہ حکومت کے مرد ملازمین بھی اب بچوں کی دیکھ بھال سے متعلق چھٹی کے حقدارہوں گے ۔
حالانکہ ڈاکٹرجتیندرسنگھ نے کہاکہ بچوں کی دیکھ بھال سے متعلق چھٹی  کا التزام اور استحقاق صرف ان مرد ملازمین کو ہوگا جو ‘‘سنگل میل پیرنٹ ’’یعنی اکیلے دم پر بچوں کی پرورش کرنے والے مرد ہیں ۔ اس زمرے میں ویسے مرد ملازمین شامل ہوسکتے ہیں جو رنڈوا یا طلاق شدہ یا غیرشادی شدہ ہیں اوراس وجہ سے بطورگارجین ان پربچوں کی دیکھ بھال کی ذمہ داری ہے ۔
اس قدم کو سرکارملازمین کی زندگی کو آسان بنانے کی سمت میں ایک اہم اورترقی پسندانہ اصلاح قراردیتے ہوئے ڈاکٹرجتیندرسنگھ نے کہاکہ اس سلسلے میں حکم نامہ کچھ عرصے پہلے ہی جاری کردیاگیاتھا۔ تاہم کسی وجہ سے عوام میں اس کی خاطرخواہ تشہیرنہیں ہوپائی ۔
اس التزام میں تھوڑی اوررعایت دیئے جانے کی جانکاری دیتے ہوئے ڈاکٹرجتیندرسنگھ نے بتایاکہ بچوں کی دیکھ بھال سے متعلق چھٹی پرجانے والاکوئی ملازم اب مجاز افسرکی پیشگی منظوری سے صدردفترچھوڑسکتاہے ۔ اس کے علاوہ اس ملازم کے ذریعہ لیوٹریول کنسیشن  کا فائدہ بھی اٹھایاجاسکتاہے، بھلے ہی وہ بچوں کی دیکھ بھال سے متعلق چھٹی پرہو۔ اس بارمیں مزیدمعلومات دیتے ہوئے انھوں نے بتایاکہ بچوں کی دیکھ بھال سے متعلق چھٹی کی منظوری پہلے 365دنوں کے لئے 100فیصد تنخواہ کے ساتھ اوراگلے 365دنوں کے لئے 80فیصد تنخواہ کے ساتھ دی جاسکتی ہے ۔
ڈاکٹرجتیندرسنگھ نے کہاکہ کچھ وقت سے موصولہ معلومات کی بنیاد پر ، اس سلسلے میں اٹھایاگیا ایک دیگرقدم یہ ہے کہ ایک ویویانگ  بچے کے معاملے میں بچوں کی دیکھ بھال سے متعلق چھٹی کوبچے کی 22سال کی عمرتک ہی دیئے جانے کے التزام کو ہٹادیاگیاہے اوراب کسی بھی عمرکے معذوربچے کے لئے سرکاری ملازم کے لئے اس طرح کی چھٹی کا فائدہ اٹھایاجاسکتاہے ۔
ڈاکٹرجتیندرسنگھ نےکہاکہ وزیراعظم جناب نریندرموددی کی ذاتی مداخلت اور دلچسپی نیز انتظامی اصلاحات پران کے خصوصی زورکی وجہ سے گذشتہ چھ برسوں میں عملہ وتربیت کے محکمے نے متعدد قابل ذکرفیصلے لینا ممکن ہوسکاہے ۔انھوں نے کہاکہ ان سبھی فیصلوں کا بنیاد مقصد ہمیشہ ایک سرکاری ملازم کو اپنی زیادہ سے زیادہ صلاحیت کے ساتھ کام کرنے کا اہل بنانارہاہے ۔ دوسری جانب بدعنوانی یا خراب کارکردگی کے تئیں کوئی ڈھیلائی یا نرمی نہیں برتی جائے گی ۔
صحت اور خاندانی بہبود کی وزارت
کووڈ -19سے متعلق تازہ معلومات
نئی دہلی13 جولائی2021:
ملک گیر ٹیکہ کاری مہم کے تحت اب تک 38.14 کروڑ لوگوں کو کووڈ -19سے بچاؤ کے ٹیکے لگائے جاچکے ہیں۔
پچھلے 24 گھنٹے میں بھارت میں کووڈ کے 31443 نئے معاملوں کی اطلاع ملی ہے ، جو 118 دنوںمیں سب سے کم ہے۔
ملک میں اب تک 30063720 مریض کووڈ -19سے شفایاب ہوچکے ہیں۔
ملک میں شفایابی کی شرح بڑھ کر 97.28 فیصدتک پہنچ گئی ہے۔
پچھلے 24 گھنٹے کے دوران 49007 مریض صحت یاب ہوئے ہیں۔
سردست ہندوستان میں زیر علاج مریضوں کی تعداد 431315 ہے جو 109 دن میں سب سے کم ہے۔
زیر علاج مریض کُل معاملوں کا 1.40فیصد ہیں۔
ہفتہ وار جانچ کے بعد متاثر پائےجانے والے افراد کی شرح 5 فیصد سے کم ہے ۔فی الحال یہ شرح 2.28 فیصد ہے۔
روزانہ جانچ کے بعد متاثر پائے جانے والے افراد کی شرح 1.81 فیصدہے ، جو 3فیصدسے بھی کم ہے اور یہ شرح لگاتار 22ویں دن کی ہے۔
جانچ کی صلاحیت میں خاطر خواہ بڑھوتری ہوئی ہے اور کُل 43.40 کروڑ نمونو ں کی جانچ کی جاچکی ہے۔
مکانات اور شہری غریبی کے خاتمے کی وزارت
چھ واضح متبادل تکنالوجیوں کو استعمال کرکے 6368مکانات تعمیر کئے جائیں گے
منتخبہ ایل ایچ پی ایس مقامات براہ راست ثبوت کے لئے کھلی تجربہ گاہوں کے طورپرکام کریں گے:ڈی ایس مشرا
نئی دہلی،11جولائی :مکانات اورشہری امورکی وزارت کے سکریٹری جناب درگاشنکر مشرانے رائے ظاہرکی کہ لائٹ ہاوس پروجیکٹوں  کے لئے جو مقامات منتخب کئے گئے ہیں وہ براہ راست ثبوت کے طورپر کام کریں گے اور ماہرین تعلیم ، پریکٹیشنروں اور میڈیا کی توجہ اپنی طرف مبذول کریں گے ۔ جناب امرت ابھیجات ، جے ایس اینڈ ایم ڈی  نے کہاکہ ان این ایچ پیز کے ذریعہ امکانی فیض یافتگان کی حوصلہ افزائی ہوگی کہ وہ متعلقہ مقامات کا دورہ کریں اور وہ وہاں ہونے والے کام کودیکھیں اور اپنائیں ۔ ان مقامات پر آگاہی کو فروغ دینے کے لئے بہت سی تقریبات منعقد کرنے کا بھی منصوبہ بنایاگیاہے ۔
گلوبل ہاؤسنگ ٹکنالوجی چیلنج انڈیا  کے تحت کنسٹرکشن ٹکنالوجی انڈیا  2019کی نمائش اورکانفرنس کا افتتاح عزت مآب وزیراعظم نے 2مارچ ، 2019کو وگیان بھون میں کیاتھا۔ جی ایچ ٹی سی ۔ انڈیا کامقصد عالمی طورپرتسلیم شدہ ، متبادل اور ثابت شدہ تعمیراتی تکنالوجیوں کو مکانات کی تعمیر میں تیز رفتار اور سستی تکنالوجی کے طورپر استعمال کرنا ہے ۔ عزت مآب وزیر اعظم نے 20-2019کو تعمیراتی تکنالوجی کا سال قراردیاتھا۔ ا س سلسلے کو جاری رکھتے ہوئے ہاؤسنگ اورشہری امورکی وزارت  نے چھ منتخب مقامات پر جی ایچ ٹی سی ۔انڈیا کے تحت لائٹ ہاوس پروجیکٹوں  کی تعمیر کے لئے تجویزیں بھیجنے کی درخواست شائع کی تھی ۔ یہ لائٹ ہاؤس پروجیکٹ اندور ، راجکوٹ ، چنئی ، رانچی ،اگرتلہ اور لکھنؤ میں تعمیر کئے جائیں گئے ۔
چھ سرکردہ متبادل تکنالوجیوں کو استعمال کرکے کل 6368مکانات تعمیر کئے جائیں گے ،جن میں متعلقہ سہولتیں اور خدمات بھی فراہم ہوں گی ۔ یہ تعمیر ات پردھان منتری آواس یوجنا  پی ایم اے وائی  مشن کے فریم ورک کے اندرمنتخب مقامات پر ماحولیات دوست حالات میں انجام دی جائیں گی ۔ آرایف پیز کی اشاعت ہرایک مقام کے لئے 5جولائی ، 2019 کو www.eprocure.gov.in پرآرایف پیز کے سلسلے میں وضاحت کے لئے نیلامی سے پہلے کی ایک میٹنگ نئی دہلی کے نرمان بھون کے سی پی ڈبلیوڈی کانفرنس ہال کے کمرہ نمبر101،اے میں دوپہر11بجے رکھی گئی ہے ۔ تکنیکی اورمالی تجویزیں آن لائن 20اگست ، 2019تک بھیجی جاسکتی ہیں ۔
وہ منتخبہ ایجنسیاں جو ایل ایچ پیز کی تعمیر کاکام ، تعمیرکے مقررہ 12مہینوں کے اندرپوراکردیں گی، انھیں فی ایجنسی 20ہزارامریکی ڈالرکا انعام دیاجائیگا اورانھیں مستقبل میں بھی کام کرنے کا موقع دیاجائیگا۔ ان ایل ایچ پیز کی تعمیر مکانات کی تعمیر کے سیکٹرمیں ماحول دوست نظام اور جدیدتکنالوجیاں اپناکرکی جائیگی ۔ اس میں شرکت کرنے والی ایجنسیاں مزید تفصیلات کے لئے آرایف پیز کو www.eprocure.gov.inسے ڈاون لوڈ کرسکتی ہیں ۔ اور جی ایچ ٹی سی ۔انڈیاکی ویب سائٹ https://ghtc-india .gov.inکو بھی ملاحظہ کرسکتی ہیں ۔